钦定古今图书集成/明伦汇编/闺媛典/第236卷 > 刘太时妻方氏
## 钦定古今图书集成/明伦汇编/闺媛典/第236卷 > 刘太时妻方氏

按《新蔡县志》：“方氏，刘太时妻。夫没，氏年二十八，舅与
继姑尚存。舅每以无嗣气愤，卖产自费，虽一钱不肯
遗，氏以妇不改嫁为恨。及舅没，氏竭力毕葬，养继姑
情极周至。姑丧，力不能支，乃乞亲族襄事，茕茕独处，
衣食不给，终无怨言。卒年七十馀。邑令闻其苦节，给
之棺，发役，命合葬于其夫之墓。”